L-UE qed timmodernizza r-regoli tagħha li jirregolaw kif, fejn u meta s-sajjieda jistgħu jistadu, l-hekk imsejħa miżuri tekniċi Illum, l-ambaxxaturi tal-istati membri tal-UE approvaw il-qbil milħuq fit-13 ta' Frar bejn il-presidenza u r-rappreżentanti tal-Parlament Ewropew dwar regoli ġodda għall- konservazzjoni tar-riżorsi tas-sajd u għall- protezzjoni tal-ekosistemi tal-baħar . Dawn il-miżuri jinkludu speċifikazzjonijiet għad-daqs tal-irkapti tas-sajd u tal-malji, iż-żoni u l-istaġuni magħluqa, u miżuri biex l-impatt fuq l-ekosistema u l-ambjent tal-baħar jitnaqqas kemm jista' jkun. Dan il-ftehim dwar miżuri tekniċi eħfef u aħjar huwa pass importanti fl-implimentazzjoni tal-Politika Komuni tas-Sajd u għas-sostenibbiltà tal-ibħra tagħna. Dawn ir-regoli ser jagħmlu l-ħajja tas-sajjieda aktar faċli u jippermettu lill-istati membri u lis-settur tas-sajd isemmgħu leħinhom aktar fit-teħid tad-deċiżjonijiet dwar x'inhu xieraq għal baċiri tal-baħar differenti u għal speċifiċitajiet lokali. Petre Daea, Ministru għall-Agrikoltura u l-Iżvilupp Rurali tar-Rumanija u President tal-Kunsill Ir-regolament dwar miżuri tekniċi ser lill-UE il-kisba tal- u l-miri stabbiliti fil-Politika Komuni tas-Sajd ( ) riformata bħat-tnaqqis fil-qabdiet mhux mixtieqa u l-qabdiet aċċessorji ta' speċijiet sensittivi. B'mod partikolari, ir-regoli l-ġodda ser jgħinu biex kemm jista' jkun jonqos l-għadd ta' qabdiet ta' ħut li għadu qed jikber , u biex l-impatt tal-attivitajiet tas-sajd fuq qiegħ il-baħar jitnaqqas kemm jista' jkun. F'konformità mal-PKS, ir-regoli l-ġodda jistabbilixxu qafas għar- reġjonalizzazzjoni tal-miżuri tekniċi. Dan jagħmluh b' approċċ minn isfel 'il fuq li permezz tiegħu l-istati membri, waqt li jikkooperaw mill-qrib mal-industrija f' Kunsilli Konsultattivi lokali, ser ikunu jistgħu jressqu rakkomandazzjonijiet konġunti dwar kwistjonijiet ta' importanza vitali. Dawn ir-rakkomandazzjonijiet konġunti mbagħad jitqiesu mill-Kummissjoni fl-adozzjoni ta' leġislazzjoni sekondarja. Ir-reġjonalizzazzjoni ser tikkontribwixxi biex titjieb l- tal-attivitajiet tas-sajd. Pereżempju gruppi reġjonali tal-istati membri ser jitħallew jiżviluppaw miżuri ta' mitigazzjoni addizzjonali fir-rakkomandazzjonijiet konġunti tagħhom biex inaqqsu l-impatt tas-sajd fuq speċijiet u ħabitats sensittivi. Bl-istess mod, l-istati membri ser ikollhom għodod oħra għad-dispożizzjoni tagħhom, bħall- għeluq f'ħin reali u restrizzjonijiet fuq il-kostruzzjoni u l-operazzjoni ta' ċerti rkapti tas-sajd , sabiex jitjiebu s-selettività u l-protezzjoni tal-ambjent skont ċerti kondizzjonijiet. Ġiet stabbilita wkoll lista ta' speċijiet projbiti li s-sajjieda mhux ser ikunu jistgħu jaqbdu. bl-impulsi elettriċi ser ikun projbit wara t- 30 ta' Ġunju 2021 . Madankollu, huwa previst perjodu ta' eliminazzjoni gradwali li matulu mhux ser jingħataw liċenzji ġodda sabiex l-industrija tkun tista' taġġusta għall-kondizzjonijiet il-ġodda. riċerka xjentifika ser tkompli għalkemm ser ikollha titwettaq f'konformità ma' kondizzjonijiet stretti. Sabiex it-triq għall-innovazzjoni fis-settur tibqa' miftuħa, ir-regolament jinkludi r-rekwiżit għal rapport futur tal-Kummissjoni li jkun fih il-pariri tal-ICES - il-Kunsill Internazzjonali għall-Esplorazzjoni tal-Baħar - dwar l-impatt ta' fuq l-ekosistemi tal-baħar, il-ħabitats sensittivi u s-selettività. Passi li jmiss It-test issa jgħaddi għar-reviżjoni mill-ġuristi lingwisti. Il-Parlament u l-Kunsill ser jintalbu jadottaw it-test finali f'data aktar tard. Ir-regoli l-ġodda ser japplikaw mill-jum wara l-pubblikazzjoni tagħhom f' Il-Ġurnal Uffiċjali tal-Unjoni Ewropea